Պետական գանձապետական պարտատոմսերի թողարկման ու հետգնման հիմնական սկզբունքները և 2018 թվականի տեղաբաշխման աճուրդների օրացույցը

Յուրաքանչյուր տարվա ապրիլի 29-ին թողարկվում են 3 և 5 տարի մարման ժամկետայնությամբ պետական գանձապետական միջնաժամկետ պարտատոմսեր:

Որպես կանոն յուրաքանչյուր կենտ տարվա հոկտեմբերի 29-ին թողարկվում է 10 տարի մարման ժամկետայնությամբ պետական գանձապետական երկարաժամկետ պարտատոմսեր:

Որպես կանոն յուրաքանչյուր զույգ տարվա հոկտեմբերի 29-ին թողարկվում է 30 տարի մարման ժամկետայնությամբ պետական գանձապետական երկարաժամկետ պարտատոմսեր: 2018 թվականին 30 տարի մարման ժամկետայնությամբ պետական գանձապետական երկարաժամկետ պարտատոմսերի թողարկում չի նախատեսվում:

Յուրաքանչյուր երկու ամիսն առնվազն մեկ անգամ կազմակերպվում են 52, 39, 26 և 13 շաբաթ մարման ժամկետ ունեցող պետական գանձապետական կարճաժամկետ պարտատոմսերի տեղաբաշխման աճուրդներ:

Կարող են իրականացվել նաև պետական գանձապետական կարճաժամկետ պարտատոմսերի լրացուցիչ թողարկումներ, ընդ որում մինչև 3 շաբաթ մարման ժամկետայնությամբ թողարկումներն իրականացվում են կանխիկ հոսքերի կառավարման նպատակով, իսկ 3-12 շաբաթ մարման ժամկետայնությամբ թողարկումները` հարկաբյուջետային և դրամավարկային քաղաքականությունների կոորդինացման շրջանակներում:

ՀՀ ֆինանսների նախարարությունը յուրաքանչյուր թողարկման պարտատոմսերի տեղաբաշխման ժամանակահատվածում այդ պարտատոմսերի (on-the-run) հետգնում չի հայտարարում:

2018 թվականի ընթացքում պարտատոմսերի հետգնումների 70-80% կիրականացվեն մարման գրաֆիկի հարթեցման, իսկ 20-30%՝ պարտատոմսերի իրացվելիությունը խթանելու նպատակով:



Պետական գանձապետական կարճաժամկետ պարտատոմսերի տեղաբաշխման աճուրդները, որպես կանոն, կազմակերպվում են երկուշաբթի օրերին:

 Պետական գանձապետական միջնաժամկետ և երկարաժամկետ պարտատոմսերի տեղաբաշխման աճուրդները կազմակերպվում են, որպես կանոն, ամսվա երրորդ երեքշաբթի օրերին:

Եթե տեղաբաշխման աճուրդի օրը ոչ աշխատանքային օր է, ապա այդ օրվա աճուրդն իրականացվում է հաջորդ աշխատանքային օրը:

Վերջնահաշվարկը, որպես կանոն, իրականացվում է աճուրդի հաջորդ աշխատանքային օրը (T+1):

Շուկայական իրավիճակից ելնելով՝ ՀՀ ֆինանսների նախարարությունը, գործակալների հետ խորհրդակցելու արդյունքում, կարող է փոփոխել ներկայացված օրացույցը կամ չեղարկել աճուրդի օրերը:

ՀՀ ֆինանսների նախարարությունը, ելնելով փոխառության կարիքից և շուկայի միտումներից, կարող է հայտարարել լրացուցիչ աճուրդի օրեր:

Աճուրդների կողմնորոշիչ ծավալների վերաբերյալ տեղեկատվությունը կհրապարակվի եռամսյակային կտրվածքով:

Յուրաքանչյուր աճուրդին տեղաբաշխման ենթակա պարտատոմսերի ծավալների (միջակայքի) և ժամկետների վերաբերյալ տեղեկատվությունը կհրապարակվի աճուրդից առաջ՝ գործակալների հետ խորհրդակցելուց հետո: